11. klase

**2. modulis: Plaukstošas attiecības**

**Tēma: Kāds es esmu un vēlos būt attiecībās?**

**Tēmas atsegums**

**Tēmas apguve strukturēta trīs nodarbībās:**

1. nodarbība – Komunikācijas kultūra

2. nodarbība – Devība un pateicīgums

3. nodarbība – Attieksme pret lietām un notikumiem

**Tēmas apguves mērķi**

***Zināšanas: veicināt priekšstatu veidošanos par to,***

* kas ir cieņpilna komunikācija;
* kāda ir klausīšanās loma komunikācijā;
* kas ir devība un pateicīgums;
* ka, darot citiem labu, var gūt prieku un gandarījumu;
* kas ir optimists un pesimists cilvēks;
* kāda ir atšķirība starp dabisku tendenci un izvēlētu attieksmi;
* ka iespējams izkopt pozitīvas attieksmes.

***Morālās prasmes: sekmēt šādu morālo ieradumu veidošanos skolēnos:***

* ieklausīties sarunu biedrā;
* ikdienā izmantot cieņpilnu komunikāciju;
* nesavtīgi palīdzēt citiem;
* just un paust pateicību;
* izmantot pozitīvu attieksmi aktīvai darbībai;
* būt pilsoniski aktīvam un rīkoties sabiedrībā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Cilvēka cieņa, cilvēcība | Harmonija, attīstība, izaugsme |
| **Tikumi** | Laipnība, pieklājība, atbildība, drosme, solidaritāte | Izpalīdzība, pateicīgums, dāsnums, pašiniciatīva, pašiedziļināšanās, apņēmība |

**Tikumu praktizēšanas iespējas**

* 1. nodarbības 4. slaidā skolēni trenē sevi kā aktīvu klausītāju lomu, izspēlējot sarunas situāciju.
* 1. nodarbības 6.-8. slaidā skolēni praktizē cieņpilno komunikāciju, izvērtējot dotās situācijas.
* 2. nodarbības 8. slaidā skolēni precizē, ko viņi varētu vēl darīt citu labā un kā varētu labāk izpaust pateicību.
* 2. nodarbības 9. slaidā skolēni tiek aicināti veidot “Došanas un pateicības dienasgrāmatu”.
* 3. nodarbības 10. slaidā skolēni trenē savas pozitīvas attieksmes, izspēlējot dzīves situāciju scenāriju.
* 3. nodarbības 11. slaidā skolēni precizē, kas viņiem jāsāk darīt, kas jāpārtrauc darīt un ko varētu turpināt darīt, lai izkoptu pozitīvu attieksmi.